Diari Oficial de la Generalitat Valenciana


Sumari del DOGV 2874, del 21-11-1996 (1996/840072)

ORDRE de 30 de setembre de 1996, de la Conselleria de Treball i Afers Socials, per la qual es disminueix la dotació econòmica establerta en l'Ordre de 30 d'abril de 1996, de la Conselleria de Treball i Afers Socials, que estableix ajudes equivalents a la jubilació anticipada de treballadors residents en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2874

Data del DOGV
:   21-11-1996

Secció del DOGV
:   ALTRES DISPOSICIONS

Número del document
:   1996/840072


Data del document
:   30-09-1996

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 30 de setembre de 1996, de la Conselleria de Treball i Afers Socials, per la qual es disminueix la dotació econòmica establerta en l'Ordre de 30 d'abril de 1996, de la Conselleria de Treball i Afers Socials, que estableix ajudes equivalents a la jubilació anticipada de treballadors residents en la Comunitat Valenciana.   
Amb data de 24 de maig de 1996, va ser publicada al DOGV núm. 2.755, l'Ordre de la Conselleria de Treball i Afers Socials, per la qual s'estableixen ajudes equivalents a la jubilació anticipada de treballadors residents a la Comunitat Valenciana.  
La dotació pressupostada en l'esmentada Ordre per a l'exercici de 1996 ascendeix a la xifra de 554.576.471 pessetes, amb càrrec al programa 315.10 i línia de subvenció 406/000/96.  
Aquesta es finança amb càrrec a fons propis de la Generalitat Valenciana en la quantia de 993.242.000 PTA i de 119.772.273 PTA, pressupostades com a finalistes procedents del Ministeri de Treball i Seguretat Social.  
Sense perjudici d'aquesta consignació, la dotació definitiva per a l'esmentat programa s'estableix per part del Ministeri de Treball i Seguretat Social en l'Ordre d'1 d'agost de 1996 (BOE 192, de 9 d'agost), per la qual es distribueixen territorialment per a aquest exercici econòmic, les subvencions corresponents a programes de suport a la creació d'ocupació i ajudes prèvies a la jubilació ordinària en el sistema de la Seguretat Social a treballadors afectats per processos de reestructuració d'empreses.  
En la distribució territorial que s'efectua, d'acord amb els criteris aprovats pel Consell de Ministres, després d'aplicar-hi els percentatges que corresponen a cada una de les comunitats autònomes, l'assignació establerta per a la Comunitat Autònoma Valenciana ascendeix a 741.839.476 PTA.  
Aquesta quantitat és inferior en 11.654.109 PTA a la consignada en l'article 14 de l'Ordre de 30 d'abril de 1996, de la Conselleria de Treball i Afers Socials. Per tot això, cal una modificació de l'esmentada Ordre de convocatòria adequant la dotació econòmica prevista en l'esmentada Ordre del Ministeri de Treball i Seguretat Social.  
Per tot el que antecedeix, fent ús de les atribucions concedides per l'art. 35 de la Llei 5/1983, de la Generalitat Valenciana, de 30 de desembre, a proposta de la Direcció General de Treball,   
ORDENE  
Article primer  
Es disminueix en 74.885.309 de pessetes la quantia màxima global disponible per al finançament de les ajudes equivalents a la jubilació anticipada de treballadors residents en la Comunitat Valenciana, convocada per l'Ordre de la Conselleria de Treball i Afers Socials, de 30 d'abril de 1996, perquè ha estat minorada en aquesta quantitat, la de 933.579.220 PTA, que figuren pressupostades com a finalistes, procedents del Ministeri de Treball i Afers Socials.  
Article segon  
En conseqüència, l'import màxim global disponible per atendre el finançament dels projectes continguts en l'esmentada Ordre de la Conselleria de Treball i Afers Socials, de 30 d'abril de 1996, amb càrrec al programa 315.10 i línia de subvenció 406/000/96, es fixa en la quantia de 440.893.436 PTA.  
Disposicions finals  
Primera  
Aquesta disminució de la dotació econòmica per a l'execució dels programes continguts en l'Ordre de la Conselleria de Treball i Afers Socials, de 30 d'abril de 1996, no afecta el contingut de les bases per les quals es regeix la convocatòria, els terminis de presentació de sol·licituds i la resta d'aspectes que s'hi contenen.  
Segona  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
Tercera  
Contra aquesta ordre, que exhaureix la via administrativa, es podrà interposar un recurs contenciós administratiu, en el termini de dos mesos comptadors des de l'endemà de la seua publicació, davant la sala contenciosa administrativa del Tribunal Superior de Justícia de la Comunitat Valenciana.  
Prèviament a aquesta interposició, es requereix una comunicació a la Conselleria de Treball i Afers Socials, d'acord amb l'establert en l'article 110.3 de la Llei 30/92, de Règim Jurídic de les Administracions Públiques i del Procediment Administratiu Comú.  
València, 30 de setembre de 1996  
El conseller de Treball i Afers Socials,  
José Sanmartín Esplugues